ΓΡΑΠΤΗ ΕΡΩΤΗΣΗ E-3375/01

υποβολή: Gerhard Schmid (PSE) προς την Επιτροπή

(7 Δεκεμβρίου 2001)

Θέμα: Κανονισμός του Συμβουλίου σχετικά με ειδικά περιοριστικά μέτρα κατά ορισμένων προσώπων και οργανώσεων για την καταπολέμηση της διεθνούς τρομοκρατίας

Η Επιτροπήπέβαλε στο Κοινοβούλιο στις 2 Οκτωβρίου 2001 σχέδιο κανονισμού για ειδικά περιοριστικά μέτρα κατά ορισμένων προσώπων και οργανώσεων για την καταπολέμηση της διεθνούς τρομοκρατίας, τον οποίο το Κοινοβούλιο ενέκρινε με τροποποιήσεις ήδη κατά τη συνεδρίασή του στις 4 Οκτωβρίου 2001. Ο κανονισμός περιέχει στο παράρτημα κατάλογο 27 ατόμων, οργανώσεων και ιδρυμάτων, των οποίων θα πρέπει να δεσμευθούν τα περιουσιακά στοιχεία.

Ερωτώ την Επιτροπή:

1. Κατάρτισε η Επιτροπή αυτόν τον κατάλογο βάσει ίδιων στοιχείων ή της διαβιβάσθηκε και εάν ναι, από ποιόν·

2. Επισυνάπτονται αποδείξεις στον εν λόγω κατάλογο, οι οποίες θα μπορούσαν να συμβάλουν στην επαλήθευση, και εάν ναι, ποιες αποδείξεις και από ποιόν·

Απάντηση του κ. Patten εξ ονόματος της Επιτροπής

(5 Φεβρουαρίου 2002)

Μετά την τρομοκρατική επίθεση της 11ης Σεπτεμβρίου 2001 στις Ηνωμένες Πολιτείες, η αμερικανική κυβέρνηση κατάρτισε έναν κατάλογο 27 προσώπων και οργανώσεων, ζητώντας να ληφθούν μέτρα για τη δέσμευση των κεφαλαίων τους και την απαγόρευση της χορήγησης οικονομικών πόρων σ' αυτούς. Δεδομένου ότι το ισχύον νομοθετικό πλαίσιο δεν παρείχε καμία δυνατότητα για τη λήψη τέτοιων μέτρων, η Επιτροπήπέβαλε πρόταση για νέες νομοθετικές διατάξεις στις 2 Οκτωβρίου 2001. Ζητήθηκε η παροχή πρόσθετων πληροφοριών από τις Ηνωμένες Πολιτείες, αλλά λόγω του επείγοντος της διεύρυνσης του νομοθετικού πλαισίου, ο κατάλογος των 27 προσώπων και οργανώσεων επισυνάφθηκε στην πρόταση αυτή.

Με την ευκαιρία αυτή, η Επιτροπή θα ήθελε να ευχαριστήσει ξανά το Κοινοβούλιο για την ταχύτατη εξέταση της πρότασης της 2ας Οκτωβρίου 2001(1) καθώς και για την ταχεία γνωμοδότησή του.

Αφού ενημερώθηκε για τις εξελίξεις αυτές, η αμερικανική κυβέρνηση διαβίβασε τον κατάλογο των 27 προσώπων και οργανώσεων προς την Επιτροπή του Συμβουλίου Ασφαλείας των Ηνωμένων Εθνών για την επιβολή κυρώσεων κατά του Αφγανιστάν. Εν συνεχεία, η εν λόγω επιτροπή ενέκρινε τον κατάλογο αυτό στις 8 Οκτωβρίου 2001. Σύμφωνα με τον κανονισμό (ΕΚ) αριθ. 467/2001 του Συμβουλίου, της 6ης Μαρτίου 2001, για την απαγόρευση της εξαγωγής ορισμένων αγαθών καιπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν, και την κατάργηση του κανονισμού (ΕΚ) αριθ. 337/2000(2), η Επιτροπή είχε τηνποχρέωση να δημοσιεύσει τον κατάλογο αυτό(3).

Θα μπορούσε να πει κανείς ότι, δεδομένου ότι τα μέτρα κατά των 27 προσώπων και οργανώσεων είχαν ληφθεί με βάση τον κανονισμό (ΕΚ) αριθ. 467/2001 του Συμβουλίου, δεν ήταν απαραίτητη η θέσπιση ενός νέου νομοθετικού πλαισίου. Ωστόσο, η Επιτροπή αποφάσισε να διατηρήσει την πρότασή της, πρωτίστως επειδή ο κανονισμός (ΕΚ) αριθ. 467/2001 του Συμβουλίου παρέχει τη βάση για τη λήψη μέτρων κατά προσώπων και οργανώσεων που ανήκουν ή συνδέονται μόνο με τους Ταλιμπάν και το δίκτυο Αλ-Κάιντα, όπως ορίζεται στις σχετικές αποφάσεις του Συμβουλίου Ασφαλείας των ΗΕ. Συνεπώς, ο εν λόγω κανονισμός δεν παρέχει μια επαρκή βάση για τη λήψη μέτρων κατά τρομοκρατών ή τωνποστηρικτών τους σε άλλες χώρες ή περιστάσεις. Έτσι, η πρόταση της Επιτροπής τροποποιήθηκε στις 30 Νοεμβρίου 2001(4) χωρίς να συμπεριληφθεί νέος κατάλογος προσώπων και οργανώσεων, των οποίων τα κεφάλαια έπρεπε να δεσμευτούν, δεδομένου ότι το Συμβούλιο είχε ήδη αποφασίσει να καταρτίσει έναν τέτοιο κατάλογο στο πλαίσιο της ΚΕΠΠΑ.

Στις 13 Δεκεμβρίου 2001 το Κοινοβούλιο γνωμοδότησε επί ενός σχεδίου κανονισμού το οποίο δεν περιείχε κατάλογο κατά προσώπων και οργανώσεων. Στις 27 Δεκεμβρίου 2001 το Συμβούλιο εξέδωσε τον κανονισμό (ΕΚ) αριθ. 2580/2001 της 27ης Δεκεμβρίου 2001 για τη λήψη ειδικών περιοριστικών μέτρων

κατά ορισμένων προσώπων και οντοτήτων με σκοπό την καταπολέμηση της τρομοκρατίας(5) και κατάρτισε έναν πρώτο κατάλογο σύμφωνα με τη διαδικασία που καθορίζεται στον εν λόγω κανονισμό (απόφαση 2001/927/ΕΚ του Συμβουλίου της 27ης Δεκεμβρίου 2001(6)). Παράλληλα, ενέκρινε και την κοινή θέση 2001/930/ΚΕΠΠΑ(7), η οποία αποδέχεται την απόφαση 1373(2001), και την κοινή θέση 2001/931/ΚΕΠΠΑ(8)η οποία παρέχει τη βάση για μια κοινοτική νομοθεσία βασιζόμενη στα άρθρα 60 (πρώην άρθρο 73ζ) και 301 (πρώην άρθρο 228α) της συνθήκης ΕΚ.

(1) COM(2001)569. Γνωμοδότηση της 4ης Οκτωβρίου 2001.

(2) ΕΕ L 67 της 9.3.2001.

(3) Κανονισμός (ΕΚ) της Επιτροπής αριθ. 1996/2001 της 11ης Οκτωβρίου 2001 για την τροποποίηση, για δεύτερη φορά, του κανονισμού (ΕΚ) του Συμβουλίου αριθ. 467/2001, ΕΕ L 271 της 12.10.2001.

(4) COM(2001)713.

(5) ΕΕ L 344 της 28.12.2001.

(6) ΕΕ L 344 της 28.12.2001.

(7) ΕΕ L 344 της 28.12.2001.

(8) ΕΕ L 344 της 28.12.2001.